АНЫҚТАМА
«Қарағанды қаласының тұрғын үй инспекциясы бөлімі» ММ қызметіндегі сыбайлас жемқорлық тәуекелдеріне ішкі талдау жүргізу қорытындылары бойынша
Қарағанды қаласы 2026 жылғы 20 тамыз
«Қарағанды қаласының тұрғын үй инспекциясы бөлімі» ММ басшысының бұйрығымен бекітілген жұмыс тобы «Қарағанды қаласының тұрғын үй инспекциясы бөлімі» ММ (бұдан әрі – Бөлім) қызметіндегі сыбайлас жемқорлық тәуекелдеріне ішкі талдау жүргізді.
I. Сыбайлас жемқорлық тәуекелдеріне ішкі талдау мынадай бағыттар бойынша жүргізілді:
· Бөлімнің қызметін реттейтін заңнамада, нормативтік-құқықтық актілерде және құқықтық актілерде сыбайлас жемқорлық тәуекелдерін анықтау;
· Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін анықтау;
· мемлекеттік қызметтер көрсету кезінде сыбайлас жемқорлық тәуекелдерін анықтау.
1. НОРМАТИВТІК ҚҰҚЫҚТЫҚ АКТІЛЕР МЕН ҚҰҚЫҚТЫҚ АКТІЛЕРДЕГІ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ
Бөлім өз қызметінде мемлекеттік мекеме туралы ережені, Қазақстан Республикасының «Тұрғын үй қатынастары туралы» Заңын, Қазақстан Республикасының «Газ және газбен жабдықтау туралы» Заңын, кондоминиум объектісін басқару қағидаларын, сондай-ақ өзге де нормативтік құқықтық актілерді басшылыққа алады.
Келесі сыбайлас жемқорлық тәуекелдері анықталды:
ҚР ӘРПК-нің 73-бабының жалпы қағидалары әкімшілік рәсімге қатысушыға алдын ала шешімге қатысты, оның ішінде бас тарту болжанған жағдайда, өз ұстанымын білдіру мүмкіндігін беруді көздейді.
Алайда мемлекеттік және әлеуметтік жауапты көрсетілетін қызметтер туралы Заңның 19-1-бабы 1-2-тармағының арнайы нормасында мемлекеттік қызмет көрсетуден бас тартуға қатысты ерекшелік белгіленген: көрсетілетін қызметті алушымен тыңдау жүргізілмейді.
Аталған қайшылық құқықтық белгісіздікті, рәсімді таңдамалы түрде қолдану мүмкіндігін, мерзімдерді созу және көрсетілетін қызметті алушыға қысым жасау тәуекелін туындатады.
Бөлімнің ішкі қызметін тікелей реттейтін өзге де нормативтік құқықтық актілерде сыбайлас жемқорлық тәуекелдері анықталған жоқ.
2. КАДРЛАРДЫ БАСҚАРУ ЖӨНІНДЕГІ ҚЫЗМЕТТІ ЗЕРТТЕУ
Кадрларды басқару, оның ішінде кадрлардың ауысымдылығы бағыты бойынша:
Штат саны мен нақты қызметкерлер саны бекітілген параметрлерге сәйкес келеді. Мүдделер қақтығысы анықталған жоқ.
Бөлім Қазақстан Республикасының «Сыбайлас жемқорлыққа қарсы іс-қимыл туралы», «Қазақстан Республикасының мемлекеттік қызметі туралы» заңдарына, Қазақстан Республикасы мемлекеттік қызметшілерінің Әдеп кодексіне сәйкес мемлекеттік қызметшілер арасында сыбайлас жемқорлық құқық бұзушылықтарының алдын алуға, сыбайлас жемқорлыққа қарсы заңнаманы қолданудың тиімділігін арттыруға бағытталған жұмысты жүргізеді.
Кадрларды басқару жөніндегі қызметті зерделеу қорытындысы бойынша сыбайлас жемқорлық тәуекелдері анықталған жоқ.
3. МЕМЛЕКЕТТІК ҚЫЗМЕТТЕР КӨРСЕТУ БОЙЫНША СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ
Бөлім 1 мемлекеттік қызмет түрін көрсетеді:
· қауіпті техникалық құрылғыларды есепке қою және есептен шығару.
Ұсынылған құжаттардың, материалдардың, объектілердің, деректер мен мәліметтердің заңнама талаптарына сәйкес келмеуі, анық емес мәліметтердің болуы, сондай-ақ Қазақстан Республикасының заңнамасында және нақты мемлекеттік қызметті көрсету қағидаларында тікелей көзделген өзге де негіздер.
Келесі сыбайлас жемқорлық тәуекелдері анықталды:
· ұсынылған құжаттардың, мәліметтер мен өзге де материалдардың белгіленген талаптарға сәйкестігін лауазымды тұлғаның субъективті бағалауы салдарынан мемлекеттік қызмет көрсетуден негізсіз бас тарту тәуекелі;
· көрсетілетін қызметті алушыға Қазақстан Республикасының заңнамасында және тиісті мемлекеттік қызметті көрсету қағидаларында көзделмеген қосымша талаптарды, оның ішінде құжаттарды, мәліметтерді, қорытындыларды немесе өзге де материалдарды ұсыну туралы талаптарды қою тәуекелі;
· бас тарту негіздерін кеңейтіп түсіндіру тәуекелі, яғни лауазымды тұлғаның бас тартуға негіз ретінде мемлекеттік қызметті алу құқығының туындауына қатысы жоқ талаптарды іс жүзінде қолдануы;
· ұқсас жағдайларда тұрған көрсетілетін қызметті алушыларға заңнаманы біркелкі қолданбау тәуекелі, соның нәтижесінде бір өтініш берушілерге қызмет көрсетіліп, ал салыстырмалы жағдайларда басқа өтініш берушілерге қызмет көрсетуден бас тартылуы;
· мемлекеттік қызметтерді электрондық нысанда көрсету тікелей байланыстың тәуекелдерін төмендетеді, алайда қабылданатын шешімдердің мазмұнына және «техникалық» кідірістердің орын алу мүмкіндігіне байланысты тәуекелдерді жоймайды;
· бас тарту туралы шешімдерге тиісті ішкі бақылаудың болмау тәуекелі, соның салдарынан негізсіз немесе біркелкі қолданылмаған шешімдер тексерусіз қалуы мүмкін;
· [bookmark: _GoBack]жергілікті рәсімдердің заңнама талаптарына сәйкес келмеу тәуекелі, оның ішінде қолданыстағы заңнамада көзделмеген рәсімдердің ішкі регламенттерде сақталуы.
ҰСЫНЫМДАР:
Мемлекеттік қызметтер көрсету кезінде анықталған сыбайлас жемқорлық тәуекелдерін жою және барынша азайту мақсатында:
· мемлекеттік қызметтер бойынша өтініштерді қарау және шешімдер қабылдау кезінде Қазақстан Республикасының заңнама талаптарының қатаң сақталуын қамтамасыз ету;
· көрсетілетін қызметті алушыларға заңнамада және тиісті мемлекеттік қызметті көрсету қағидаларында көзделмеген қосымша талаптарды, құжаттарды, мәліметтерді және қорытындыларды ұсынуды талап етуге жол бермеу;
· бас тарту туралы шешімдерді тек заңнамада көзделген негіздер болған кезде қабылдауды қамтамасыз ету, бұл ретте нормативтік құқықтық актінің нақты нормасын міндетті түрде көрсету;
· ұсынылған құжаттар мен мәліметтерді бағалаудың бірыңғай тәсілін қамтамасыз ету, лауазымды тұлғалардың талаптарды субъективті түсіндіру мүмкіндігін болдырмау;
· бас тарту туралы шешімдердің уәжді болуын қамтамасыз ету, өтінішті қарау барысында анықталған нақты сәйкессіздікті және анықталған кемшіліктерді жою тәртібін көрсету;
· мемлекеттік қызметтер көрсету мерзімдерін негізсіз созуға жол бермеу және заңнамада белгіленген мерзімдердің сақталуын қамтамасыз ету;
· бас тарту туралы шешімдерге тұрақты негізде іріктеп ішкі бақылау жүргізу, оның ішінде әртүрлі көрсетілетін қызметті алушылардың ұқсас өтініштері бойынша қабылданған шешімдерді салыстыру;
· негізсіз шешімдер қабылдау себептерін анықтау және бұзушылықтарға жол берген лауазымды тұлғаларды белгілеу мақсатында шағым жасалған және күші жойылған бас тарту туралы шешімдерге талдау жүргізу;
· өтінішті қараудың барлық кезеңдерін, оның ішінде құжаттардың келіп түскен күнін, оларды тексеру нәтижелерін, бас тарту үшін анықталған негіздерді және түпкілікті шешім қабылданған күнді цифрлық тіркеуді қамтамасыз ету;
· лауазымды тұлғалардың жеке мүдделілігін уақтылы анықтау және заңнамада көзделген шараларды қабылдау арқылы өтініштерді қарау кезінде мүдделер қақтығысына жол бермеу;
· мемлекеттік қызметтер көрсетуді реттейтін жергілікті нормативтік актілерді, лауазымдық нұсқаулықтарды және ішкі алгоритмдерді қолданыстағы заңнамаға сәйкестігі тұрғысынан өзектендіру;
· мемлекеттік қызмет көрсетуден бас тарту бөлігінде Қазақстан Республикасының «Мемлекеттік және әлеуметтік жауапты көрсетілетін қызметтер туралы» Заңының 19-1-бабының 1-2-тармағының сақталуын қамтамасыз ету, оған сәйкес мемлекеттік қызмет көрсетуден бас тартқан кезде көрсетілетін қызметті алушымен тыңдау жүргізілмейді;
· мемлекеттік қызметтер көрсетуге тікелей қатысатын қызметкерлерді заңнамадағы өзгерістер және анықталған сыбайлас жемқорлық тәуекелдері туралы хабардар етуді қамтамасыз ету;
· қайталанатын жағдайларды, негізсіз бас тартуларды және ықтимал сыбайлас жемқорлық факторларын анықтау мақсатында бас тарту себептеріне мерзімді түрде талдау жүргізу;
· әрбір мемлекеттік қызмет бойынша лауазымды тұлғаларға арналған, құжаттардың, шарттардың және бас тартудың заңды негіздерінің толық тізбесі көрсетілген чек-парақтарды енгізу мүмкіндігін қарастыру;
· Қазақстан Республикасының «Сыбайлас жемқорлыққа қарсы іс-қимыл туралы» Заңына сәйкес Бөлімнің қызметіндегі сыбайлас жемқорлық тәуекелдеріне ішкі талдау жүргізу жөніндегі жұмысты жалғастыру;
· Қазақстан Республикасының мемлекеттік көрсетілетін қызметтер, сыбайлас жемқорлыққа қарсы іс-қимыл туралы заңнамасының нормаларын, сондай-ақ мемлекеттік қызметшілердің сыбайлас жемқорлыққа қарсы мінез-құлық стандартының талаптарын мүлтіксіз сақтауды қамтамасыз ету;
· сыбайлас жемқорлыққа қарсы іс-қимыл және мемлекеттік қызметтер көрсету саласындағы заңнаманы қолдану мәселелері бойынша Бөлім қызметкерлерімен тұрақты негізде құқықтық жалпы оқыту жүргізу.

